Bibliografijos rodyklėje suregistruotos ilgamečio Ekologijos instituto mokslo darbuotojo, entomologo, Lietuvos mokslo premijos laureato habilituoto daktaro Vytauto Jonaičio (1938–2006) išleistos knygos, brošiūros, jo disertacijų autoreferatai, mokslinės ir populiariosios publikacijos, taip pat spaudoje skelbtos mokslo renginiuose skaitytų pranešimų tezės. Bibliografijos rodyklėje aprašyti disertaciniai darbai, kuriems V. Jonaitis vadovavo, įtraukti habilitaciniai darbai ir santraukos disertacijų, kurias ginant jis buvo doktorantūros komitetų nariu ar oponentu. Skyriuje „Literatūra apie Vytautą Jonaitį“ aprašytos publikacijos, kuriose pateikti V. Jonaičio biografijos duomenys ar nurodyti mokslinės ir kitos jo veiklos faktai.